recursal/SuperWikiNEXT-32B huggingface dataset:
**მოვსეს სილიკიანი** (სომხ. Մովսես Սիլիկյան, რუს. Мовсес Силиков) — სომეხი გენერალი და პირველი მსოფლიო ომის ეროვნული გმირი. ჰქონდა გენერალ-მაიორის წოდება ბოლშევიკურ რევოლუციამდე.

ადრეული ცხოვრება
----------------

სილიკიანი დაიბადა რუსეთის იმპერიაში ელისაბეტპოლის გუბერნიაში (დღევანდელი აზერბაიჯანი). იგი წარმოშობით უდი იყო. 

დაამთავრა მოსკოვის სამხედრო გიმნაზია, ალექსანდროვის სამხედრო სკოლა და ოფიცერთა სასწავლებელი.

კარიერის დასაწყისი
------------------

1884 წლიდან მსახურობდა რუსეთის შეიარაღებულ ძალებში. თავდაპირველად იყო დივიზიის მეთაურის ადიუტანტი. პირველი მსოფლიო ომის წინ იგი ერევნის არმიის მეთაურის მოადგილის მოვალეობას ასრულებდა. ერევნის არმია კავკასიის არმიის ნაწილს წარმოადგენდა.

პირველი მსოფლიო ომი
-------------------

პირველი მსოფლიო ომის დასაწყისში 1915 წელს სილიკიანი სარდლობდა პოლკს ვანის ბრძოლაში. 1916 წელს მონაწილეობა მიიღო მუშის აღებისას, მუშის ბრძოლაში. დაიკავა ბითლისი და წვლილი შეიტანა ერზრუმის ბრძოლაში.

მაშინ, როდესაც მისი პოლკი ერზრუმში შევიდა, სილიკიანი დააწინაურეს და გენერლის ჩინი უბოძეს. არაერთხელ დააჯილდოვა მთავრობამ. მათ შორის მიღებული აქვს წმინდა გიორგის ორდენი. ბოლოს გენერალ-მაიორი გახდა და ამ სტატუსით ბოლშევიკურ რევოლუციამდე სარგებლობდა.

სომხეთის პირველი რესპუბლიკა
---------------------------

სომხეთის პირველი რესპუბლიკის გამოცხადების შემდეგ მოვსეს სილიკიანმა მოკლე დროში ჩამოაყალიბა მებრძოლი რაზმები და დიდ ბრძოლებს აწარმოებდა ჯერ ოსმალეთის იმპერიის, შემდეგ კი თურქეთის წინააღმდეგ. ამ უკანასკნელს ვლადიმერ ლენინი უმაგრებდა ზურგს. ბოლოს სომხეთის გასაბჭოებას მოჰყვა სტალინის 1937 წლის რეპრესიები. სწორედ ამ რეპრესიებს შეეწირა სილიკიანი.

რესურსები ინტერნეტში
--------------------

* Hayazg.info (რუსული)

სქოლიო
------

1. ↑  Искусству хачкаров удинов будет посвящен один из номеров армянского журнала RAA
2. ↑  Последний рубеж мая 1918 года.  დაარქივებულია ორიგინალიდან — 2012-07-09. ციტირების თარიღი: 2015-10-07.
**ლედი ლუიზა უინძორი** (ინგლ. Lady Louise Alice Elizabeth Mary Mountbatten-Windsor; დ. 8 ნოემბერი, 2003) — ედინბურგის ჰერცოგ ედუარდისა და ედინბურგის ჰერცოგინია სოფიას პირველი შვილი. დედოფალ ელისაბედ II-ის მეშვიდე შვილიშვილი და ჩარლზ III-ის ძმისშვილი 

ლედი ლუიზა უინძორი დაიბადა თვალის ატროფიით, რის გამოც მას მრავალი ოპერაცია და ქირურგიული ჩარევა დასჭირდა, რამაც შედეგი გამოიღო და მას დაზიანება თითქმის აღარ ემჩნევა.

ლედი ლუიზა დაინტერესებულია ცხენებითა და ცხენზე ჯირითით, ისევე, როგორც იყვნენ მისი ბებია და ბაბუა ელისაბედ II და პრინცი ფილიპი.

ბრიტანული პრესა ლედი ლუიზას ხშირად ადარებს მის დიდ-დიდ ბებია დედოფალ მერის, რომელთანაც გარეგნული მსგავსება მართლაც აშკარაა.

2022 წლის სექტემბერში ლედი ლუიზა ელისაბედ II-ის დაკრძალვაზე საპატიო ყარაულში იდგა.

2023 წლის 10 მარტს ლედი ლუიზას მშობლები ჩარლზ III-ის გადაწყვეტილებით ედინბურგის ჰერცოგი და ჰერცოგინია გახდნენ, მისი ძმა ჯეიმზი კი უესექსის გრაფი.

2023 წლის 6 მაისს ლედი ლუიზა უინძორი ესწრებოდა ბიძამისის, ჩარლზ III-ის კორონაციას.

გალერეა
-------

* ლედი ლუიზა ჩარლზ III-ის კორონაციაზე. 6 მაისი, 2023.ლედი ლუიზა ჩარლზ III-ის კორონაციაზე. 6 მაისი, 2023.

რესურსები ინტერნეტში
--------------------

* ვიკისაწყობის ლოგო შეგიძლიათ იხილოთ მედიაფაილები თემაზე **„ლუიზა უინძორი"** ვიკისაწყობში.
**მატრიცა: აღორძინება** (ინგლ. The Matrix Resurrections) — 2021 წლის ამერიკული სამეცნიერო ფანტასტიკური ფილმი. ფილმის პროდიუსერი, თანასცენარისტი და რეჟისორი ლანა ვაჩოვსკია. არის „მატრიცა: რევოლუციების" (2003) გაგრძელება და მეოთხე ნაწილი მატრიცის ფილმების ფრენჩაიზიაში. კიანუ რივზი, კერი-ენ მოსი, ჯადა პინკეტ სმიტი და ლამბერტ უილსონი იმეორებენ თავიანთ როლებს წინა ფილმებიდან და მათ უერთდებიან იაჰია აბდულ-მატინი II, ჯესიკა ჰენვიკი, ჯონათან გროფი, ნილ პატრიკ ჰარისი და პრიანკა ჩოპრა ჯონასი. ფილმის მოქმედება ვითარდება რევოლუციებიდან სამოცი წლის შემდეგ და მოგვითხრობს ნეოს შესახებ, რომელიც ცხოვრობს ერთი შეხედვით ჩვეულებრივი ცხოვრებით, როგორც ვიდეო თამაშების შემქმნელი, რომელსაც აწუხებს სიზმრების რეალობისგან განსხვავება. აჯანყებულთა ჯგუფი მორფეუსის დაპროგრამებული ვერსიის დახმარებით ათავისუფლებს ნეოს მატრიცის ახალი ვერსიისგან და ებრძვის ახალ მტერს, რომელსაც ტრინიტი ტყვედ უჭირავს.

„რევოლუციების" გამოსვლის შემდეგ ვაჩოვსკებმა უარყვეს მატრიცის კიდევ ერთი ფილმის შექმნის შესაძლებლობა. *Warner Brothers*-ის სტუდია მუდმივად გამოხატავდა ინტერესს ფრენჩაიზის აღორძინებით, დაიქირავა ზაკ პენი ახალი სცენარის დასაწერად მას შემდეგ, რაც ვაჩოვსკებმა უარი თქვეს ყველა შეთავაზებაზე მეტი გაგრძელების შესაქმნელად. 2019 წლის ბოლოს, საბოლოოდ დაანონსდა მატრიცის ფრენჩაიზის მეოთხე ფილმი, სადაც ლანა ვაჩოვსკი დაბრუნდა როგორც რეჟისორი მისი დის ლილის და რივზისა და მოსის გარეშე თავიანთი როლების განმეორებით. გადაღებები 2020 წლის თებერვალში დაიწყო, მაგრამ შემდეგ თვეში COVID-19 პანდემიის გამო შეჩერდა. ვაჩოვსკიმ ფილმის მიტოვება გადაწყვიტა, მაგრამ მსახიობები დაჟინებით მოითხოვდნენ, რომ გაეგრძელებინა გადაღება. გადაღებები აგვისტოში განახლდა და სამი თვის შემდეგ დასრულდა.

„მატრიცა: აღორძინების" პრემიერა შედგა ტორონტოში 2021 წლის 16 დეკემბერს. Warner Bros. Pictures-ის მიერ კინოთეატრებში HBO Max-ის სტრიმინგის სერვისის მეშვეობით გამოვიდა 2021 წლის 22 დეკემბერს. ფილმმა ფინანსური ზარალი განიცადა. ბიუჯეტი -$190 მილიონი ჰქონდა, ხოლო შემოსავალი შეადგენდა $153 მილიონზე მეტს მსოფლიო მასშტაბით. ფილმმა მიიღო ნომინაცია საუკეთესო ვიზუალური ეფექტებისთვის ბრიტანეთის კინოაკადემიის 75-ე დაჯილდოებაზე.

რესურსები ინტერნეტში
--------------------

* 

* ოფიციალური საიტი
* 

* „მატრიცა: აღორძინება" — კინოფილმების ინტერნეტ-მონაცემთა ბაზა (ინგლისური)
**ფაბულა** — მწერლის მიერ შერჩეული ან შექმნილი ისეთი მასალა, რომელიც დამახასიათებელია მოვლენათა ჯგუფისათვის და რომელიც თავიდანვე ტიპური მნიშვნელობისაა. 

ფაბულა და სიუჟეტი ერთმანეთთან შეფარდებული ცნებებია.

ფაბულა სიტყვასიტყვით ნიშნავს არაკს – ამბავს. ფაბულას განიხილავენ, როგორც მხატვრული ნაწარმოების ჩონჩხს. მასში გულისხმობენ იმას, რაც არის მოთხრობილი. მაგ. გაზეთ „ივერიაში" განთავსებული ქრონიკა იმის შესახებ, რომ მატარებელმა იმსხვერპლა ადამიანი, არის ე. ნინოშვილის მოთხრობის „განკარგულების" ფაბულა. 

ფაბულა ლიტერატურული ნაწარმოების მასალაა, სიუჟეტი კი ამ მასალის შესაფერისად დალაგება–დაკავშირების ხერხია.

ფაბულაში მთავარი ყურადღება ექცევა არაკს, ამბავს, ე.ი. იმას, თუ რა არის მოთხრობილი, სიუჟეტში კი როგორ არის მოთხრობილი. მხატვრული ნაწარმოების სიუჟეტი გამოხატავს ადამიანთა ურთიერთობას, რომელსაც ავტორი გვიჩვენებს განსაზღვრულ მოვლენათა ჯაჭვის საშუალებით. მწერლის მიერ გათვალისწინებული ლიტერატურული ნაწარმოები მხოლოდ ფაბულაში მოცემული მასალის შესაფერისად დალაგება–დაკავშირებისა და მოვლენის დეტალურად გადმოცემის შემდეგ იქცევა მხატვრულ ნაწარმოებად.

სქოლიო
------

1. ↑  Ansen Dibell, Ph.D. (1999-07-15). *Plot*, Elements of Fiction Writing.  Writer's Digest Books,   გვ. 5 f.. ISBN 978-0-89879-946-0.
**ილორინი** (ინგლ. Ilorin) — ქალაქი ნიგერიის დასავლეთში, მდინარე ნიგერის მარჯვენა შენაკადზე. ნიგერიის ერთ-ერთი მსხვილი ქალაქი, კვარის შტატის ადმინისტრაციული ცენტრი. 2007 წლის მონაცემებით ქალაქის მოსახლეობის რაოდენობა შეადგენს 847 582 ადამიანს.

ქალაქი ილორინი 1450 წელს დააარსეს იორუბას ხალხის წარმომადგენლებმა (ნიგერიის სამი ყველაზე უფრო მსხვილი ეთნიკური ჯგუფიდან ერთ-ერთმა).

ბროკჰაუზისა და ეფრონის ენციკლოპედიური ლექსიკონი (XX საუკუნის დასაწყისი) იძლევა ასეთ ინფორმაციას: «70 000 მაცხოვრებელი, უპირატესად იორუბას ტომი; ამას გარდა აქ ცხოვრობენ ტომები: ნულა, ფულა, ჰაუსა და კანიკა. ისინი ქმნიან რესპუბლიკას, რომელმაც, ფულბეს ტომის ხელმძღვანელობით შეინარჩუნა საკუთარი დამოუკიდებლობა მეზობელი სახელმწიფოებისაგან, თუმცა პერიოდულად ხარკს უხდის განდოს ტომის ხალხს».

რესურსები ინტერნეტში
--------------------

* A picture of Ilorin
* Ilorin Emirate
* Ilorin Journal of Education

სქოლიო
------

1. ↑  The World Gazetteer – Ilorin, Nigeria.  დაარქივებულია ორიგინალიდან — February 9, 2013.. Retrieved February 18, 2007

|  |  |
| --- | --- |
| ნიგერია | *ეს სტატია ნიგერიისა და ნიგერიელების შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
**ასუნსიონის ხელშეკრულება** — ხელშეკრულება არგენტინას, ბრაზილიას, პარაგვაისა და ურუგვაის შორის, რომელსაც 1991 წლის 26 მარტს ასუნსიონში მოაწერეს ხელი. ხელშეკრულების მიზანი იყო მონაწილე სახელმწიფოთა შორის ერთობლივი ბაზრის შექმნა, რომელსაც მერკოსური უწოდეს (სამხრეთის ერთობლივი ბაზარი). მოგვიანებით, ამ ხელშეკრულების დამატების სახით ხელი მოეწერა ოურუ-პრეტუს ხელშეკრულებას, რომლის თანახმადაც ასუნსიონის ხელშეკრულება ლეგალური და საერთაშორისო დონეზე აღიარებული ორგანიზაცია იყო. 

ხელშეკრულების ფარგლებში შეიმუშავეს პროგრამა, რომლის მიზანიც იყო იმპორტ-ექსპორტის ბეგარის თანდათანობითი გაუქმება და თავისუფალი კომერციული ზონის შექმნა 1994 წლის ბოლოსთვის. თუმცა, პროგრამა ვადებში ვერ ჩაჯდა და თავისუფალი ზონა ვერ შეიქმნა.

იხილეთ აგრეთვე
--------------

* სამშვიდობო ხელშეკრულებების სია

რესურსები ინტერნეტში
--------------------

* Treaty of Asunción (in English)]
* Treaty of Asunción დაარქივებული 2012-02-24 საიტზე Wayback Machine.  (in Spanish)
* History of Mercosur დაარქივებული 2007-09-27 საიტზე Wayback Machine.  (in Portuguese)
* Tratado de Asunción: description (in Spanish)
თეთრი კოშკი ილია ჭავჭავაძის გამზირიდან
**აქსის თაუერსი** — ცათამბჯენი, ბიზნეს და კომერციული ცენტრი თბილისში, ჭავჭავაძის გამზირის #75-ში.

41-სართულიანი (37 სართული მიწის ზემოთ და 4 სართული მიწის ქვეშ) შენობის სიმაღლე 147 მეტრს აღწევს. კომპლექსი ორი იდენტური ფორმისა და სიმაღლის თანაბარი მოცულობის კოშკისგან შედგება და მისი მშენებლობა 2022 წელს დასრულდა. ერთი კოშკი მინით, ხოლო მეორე კი ქვითაა დაფარული და თითოეულს კოშკს განსხვავებული ფუნქცია აქვს. 

თეთრი კოშკი მთლიანად საცხოვრებელ ფართებს ეთმობა, შავი კოშკი კი მულტიფუნქციურია და სასტუმროს, კვების პუნქტებს, ბიზნეს და სხვა ტიპის ინფრასტრუქტურას აერთიანებს. კომპლექსური გრუნტით შექმნილი სირთულეების გამო კოშკების მშენებლობა რამდენიმე წლით იყო გაჭიანურებული. მშენებლობა 2015 წლიდან განახლდა კომპანია აქსისისა და თანაივნესტირების ფონდის მხარდაჭერით.

რესურსები ინტერნეტში
--------------------

* ოფიციალური საიტი
* ინფორმაცია კომპანია აქსისის ვებგვერდზე
* ინფორმაცია თბილისის ოფიციალურ ვებგვერდზე დაარქივებული 2007-09-28 საიტზე Wayback Machine.
* მალე, თბილისში მიზიდულობის ახალი ცენტრი გაჩნდება - რას უნდა ველოდოთ Axis Towers-ისგან?[*მკვდარი ბმული*]


|  |  |
| --- | --- |
| დორიული ორდერი | *ეს სტატია არქიტექტურის შესახებ ჯერჯერობით ესკიზია. თქვენ შეგიძლიათ დაგვეხმაროთ მის შევსებაში.* |
|  |  |
| --- | --- |
|  | სხვა მნიშვნელობებისთვის იხილეთ **ამირაჯიბი**. |

**კონსტანტინე მიხეილის ძე ამირაჯიბი** (დ. 30 დეკემბერი [ძვ. სტ. 18 დეკემბერი], 1869,თბილისი — გ. 14 ივლისი, 1948, იქვე) — ქართველი მეცნიერი სოფლის მეურნეობის მექანიზაციის დარგში, პროფესორი (1927), მეცნიერებისა და ტექნიკის დამსახურებული მოღვაწე (1934).

ბიოგრაფია
---------

დაიბადა მიხეილ ამირაჯიბისა და სოფიო ამირაჯიბის (დაქორწინებამდე ართუთაშვილი-მხარგრძელი) ოჯახში. 1893 წელს დაამთავრა ოდესის უნივერსიტეტი და იქვე დატოვეს ქიმია-ტექნოლოგიის კათედრის ასისტენტად პროფესორ კ. პეტრიაშვილთან. 1894 წელს მიავლინეს საზღვარგარეთ (საფრანგეთსა და გერმანიაში), 1897 დაბრუნდა საქართველოში. 1907 წელს დააარსა სასოფლო-სამეურნეო სკოლა,1919 წელს ამირაჯიბი მიიწვიეს თბილისის სახელმწიფო უნივერსიტეტში დოცენტის თანამდებობაზე და სასოფლო-სამეურნეო მანქანათმცოდნეობის კათედრის გამგედ. 1927 წელს ამირაჯიბის ინიციატივით ჩამოყალიბდა სასოფლო-სამეურნეო მანქანა-იარაღების საცდელი სადგური, რომელსაც შემდგომში მისი სახელი მიენიჭა. 1931 წელს ამ სადგურის ბაზაზე შეიქმნა სოფლის მეურნეობის მექანიზაციის კვლევითი ინსტიტუტი, რომლის დირექტორიც 1934 წლამდე ამირაჯიბი იყო (შემდგომში ამ ინსტიტუტს ამირაჯიბის სახელი მიენიჭა). პროფესორ ა. დიდებულიძესთან ერთად შექმნა და გამოცადა ელექტროტრაქტორი. 1920 წელს გამოიცა ამირაჯიბის სასოფლო-სამეურნეო მექანიკის ლექციების კურსი. ამირაჯიბი დაჯილდოებულია ლენინის ორდენით და შრომის წითელი დროშის ორდენით.

დაკრძალულია მწერალთა და საზოგადო მოღვაწეთა დიდუბის პანთეონში. პანთეონში მასთან ასევე დაკრძალულები არიან: 

* **ქეთევან ჯაბრაილის ასული აბაშიძე** (დ. 1877, სოფელი ცხრამუხა, ახლანდელი გორის მუნიციპალიტეტი — გ. 1969, თბილისი) — პროფესორ კონსტანტინე ამირაჯიბის მეუღლე.
* **ბარბარე კონსტანტინეს ასული ამირაჯიბი** (1896-1965) — პროფესორ კონსტანტინე ამირაჯიბის უფროსი ქალიშვილი. თეატრალური მოღვაწე. მუშაობდა ავლევის სცენისმოყვარეთა თეატრში რეჟისორად.
* **ბარბარე მიხეილის ასული ამირაჯიბი** (1872-1939) — პროფესორ კონსტანტინე ამირაჯიბის და. პედაგოგი, ეწეოდა საკომპოზიციო მოღვაწეობას. პროფესორ კონსტანტინე ამირაჯიბის უმცროსი და ანასტასია მიხეილის ასული ამირაჯიბი იყო გამოჩენილი მხატვრის ვალენტინ სეროვის მოწაფე, რომელიც ხშირად სტუმრობდა ოჯახს. დიდ ფერმწერს დაუხატავს ტილო „ვარვარა როიალთან", რომელსაც ერთ-ერთ პრესტიჟულ გამოფენაზე მედალიც დაუმსახურებია.

თბილისში არსებობს მისი სახელობის ქუჩა.

ლიტერატურა
----------

* *დვალი რ.* გამოჩენილი ქართველი მეცნიერი, «მეცნიერება და ტექნიკა», 1969, № 12
* ქართული საბჭოთა ენციკლოპედია, ტ. 1, თბ. 1975. — გვ. 397.
* ზ. ბაბუნაშვილი, თ. ნოზაძე, „მამულიშვილთა სავანე", გვ. 43, თბ. 1994
**იზმაილოვის ბაღი** (რუს. Измайловский сад) — ერთ-ერთი ყველაზე ძველი პარკი სანქტ-პეტერბურგში, მდებარეობს მდინარე ფონტანკის სანაპიროზე.

პარკი და ბაღი
-------------

იმპერატორ ეკატერინე II-ის დროს პარკი გალამაზდა და გამწვანდა. აქ დაირგო იშვიათი ჯიშის მცენარეები და ყვავილები. პარკში გაკეთდა მდიდრული ყვავილების ბაღი.

XIX საუკუნის დასაწყისში აღნიშნულ პარკს იზმაილოვის სახელი მიენიჭა - მომდინარე მდინარე ფონტანკის სანაპიროს მახლობლად მდებარე იზმაილოვის გვარდიის ყაზარმებიდან.

1835 წელს პარკი შეიძინა ა. ტარასოვმა. 1888 წელს აღნიშნულ ტერიტორია იჯარით მიიღო პეტერბურგის გერმანულმა "შუსტერ-კლუბმა". აქ ტურისტებისთვის აშენდა რესტორანი, სადაც იმართებოდა არაჩვეულებრივი საღამოები. სწორედ ამის შემდეგ, დიდი ხნის განმავლობაში აღნიშნული პარკი გადაიქცა პოპულარულ გასართობ დაწესებულებად.

ბაღი ბუფი
---------

1898 წელს ვაჭარმა იაროსლავლიდან პეტრე ტუმპაკოვმა, 25 წლის ვადით იჯარით შეისყიდა პარკი, სწორედ ამ დროიდან მისი დამსახურებით მთელი რიგი კარდინალური გარდაქმნები გაკეთდა ბაღის ტერიტორიაზე. ყოფილი გერმანიის კლუბის შენობები დაანგრიეს, მათ ადგილას აშენდა ახალი რესტორანი, გაკეთდა ელექტრო განათება გარდა ამისა, ტუმპაკოვმა ააშენა თეატრის შენობა ბაღში და დაარქვა ბუფის თეატრი. ახალი შენობა აშენდა არქიტექტორ ვ. შუხოვის პროექტით.

1910 წელს გახსნილი ბუფის თეატრმა, სწრაფად მოიპოვა პოპულარობა. თეატრმა აუდიტორიის სიყვარული არ დაკარგა ტუმპაკოვის გარდაცვალების, 1911 წლის შემდეგაც.

საბჭოთა ეპოქა
-------------

პარკი 1917 წლის რევოლუციის შემდეგაც განაგრძობდა მუშაობას. 1938 წელს, ბუფის თეატრის შენობა შეიცვალა, გაფართოვდა აუდიტორია. გარდა ამისა, ბაღში აშენდა ზაფხულის პავილიონი, სადაც ტარდებოდა კონცერტები და ჭადრაკის ტურნირები. 

ლენინგრადის ბლოკადის დროს, პარკი ბოსტნეულის სასათბურედ გადაიქცა. 

1980 წელს პარკში ახალი ახალგაზრდული თეატრი გაიხსნა.

თანამედროვე ვითარება
--------------------

2007 წელს აღნიშნული პარკი გარემონტდა. ძველი თეატრის შენობა შენარჩუნდა, 2010 წელს კი ახალი სამსართულიანი თეატრი შენობა აშენდა. სპექტაკლები იმართება, როგორც ძველი თეატრის სცენაზე, ასევე ახალგაზრდული თეატრის ახალ სცენაზე.

რესურსები ინტერნეტში
--------------------

* Измайловский сад.

სქოლიო
------

1. ↑  Измайловский сад на http://petersburg-history.narod.ru
2. ↑  Увеселительный сад-театр «Буфф». Измайловский сад.  დაარქივებულია ორიგინალიდან — 2019-02-07. ციტირების თარიღი: 2019-01-28.
**ოთხმესდური**, *ოთხმისდური*, *ოთხმაზური* — მოხელე ძველ საქართველოში. გვხვდება XI-XIII საუკუნეების 3 საბუთში, რომლებიც დასავლეთ საქართველოს განეკუთვნება. ერთდროულად რამდენიმე ოთხმესდური არსებობდა. ცნობები ოთხმესდურთა ფუნქციების შესახებ არ მოიპოვება. ოთხმესდურნი დიდმოხელეთა (მაგ. ერისთავთერისთავთა) გვერდით იხსენიებიან, რაც იმის მაჩვენებელია, რომ ოთხმესდურობა მნიშვნელოვანი თანამდებობა უნდა ყოფილიყო. თვით სახელწოდება თითქოს ტერმინ „ოთხმეძლურს" უკავშირდება (ოთხძალი ოთხსიმიან საკრავს ნიშნავს). „ოთხმეძლურის" ხელობა-თანამდებობიდან მომდინარეობს გვარი ოთხმეზური.

დიდი სჯულისკანონის ქართული თარგმანში „ოთხმიზდური" აღნიშნავს სახელმწიფოს მეოთხედის მმართველს ბიზანტიაში. სარგის კაკაბაძის ვარაუდით, საქართველოში ამ ტერმინით აღინიშნებოდა აზნაური მეომარი, რომელსაც სარგოდ („მიზდად") 4 კომლის გადასახადი ეძლეოდა.

ლიტერატურა
----------

* *ფუტკარაძე ი.*, ქართული საბჭოთა ენციკლოპედია, ტ. 7, თბ. 1984. — გვ. 506.
* *კაკაბაძე ს.* დიდგორის ომი, თბ. 1982, გვ. 37-38, 95;
* *ჭუმბურიძე ზ.*, რა გქვია შენ? თბ. 1971, გვ.47;
* *ჯავახიშვილი ივ.*, ქართული სამართლის ისტორია, წგნ. 2, ნაკვ. 1, ტფ. 1928.
**DreamWorks Pictures** (აგრეთვე ცნობილი როგორც **DreamWorks SKG** ან **DreamWorks Studios**, უფრო მეტად ცნობილია როგორც **DreamWorks**) — ამერიკული კინომწარმოებელი კომპანია, რომელიც დაარსეს სტივენ სპილბერგმა, ჯეფრი კატცენბერგმა და დევიდ გეფენმა 1994 წელს. თავდაპირველად DreamWorks დისტრიბუციას უწევდა საკუთარ და მესამე მხარის ფილმებს. 

2006 წელს კომპანია შეიძინა Viacom-მა (Paramount Pictures-ის მშობელი კომპანია). 2008 წელს DreamWorks-მაგანაცხადა Paramount-თან თანამშრომლობის დასრულების შესახებ და 1.5 მილიარდიანი კონტრაქტი გააფორმა ინდურ კომპანია Reliance Anil Dhirubhai Ambani Group-თან. მომდევნო წელს DreamWorks-მა კომპანია Walt Disney Studios Motion Pictures-თან შეთანხმებას მოაწერა ხელი, რის მიხედვითაც, Disney-ის უფლება მიეცა მოეხდინა DreamWorks-ის ფილმების დისტრიბუცია Touchstone Pictures-ის მეშვეობით. შეთანხმებამ 2016 წლამდე გასტანა. 2016 წლის ოქტომბრიდან DreamWorks-ის ფილმების დისტრიბუციას ახორციელებს Universal Pictures. სპილბერგის კომპანია სავაჭრო მარკა DreamWorks-ის გამოყენებას აგრძელებს Universal Studios-ის ლიცენზიით.

რესურსები ინტერენტში
--------------------

* 

* ოფიციალური საიტი
* 

* DreamWorks SKG — კინოფილმების ინტერნეტ მონაცემთა ბაზა (ინგლისური)

სქოლიო
------

1. ↑  AFP: DreamWorks, India's Reliance Sign Major Deal დაარქივებული 2008-09-29 საიტზე Wayback Machine. , *AFP*, 21 სექტემბერი, 2008
2. ↑  ex99-1. Sec.gov. Retrieved on 2013-08-24.
3. ↑  Dreamworks Animation - Current Report დაარქივებული 2013-08-23 საიტზე Archive.isCategory:Webarchive template archiveis links. Investor.shareholder.com (2011-12-07). Retrieved on 2013-08-24.

|  |  |
| --- | --- |
| იდენტიფიკატორები ვიკიმონაცემებში რედაქტირება | 
* BNF: cb13507386h (data)
* ISNI: 0000 0004 1047 9350
* LCCN: no98086629
* NKC: xx0073641
* SUDOC: 050237020
* VIAF: 130726442
* WorldCat Identities (VIAF-ის მეშვეობით): 130726442

 |
განჯა-დაშქესანის ეკონომიკური რეგიონი
**განჯა-დაშქესანის ეკონომიკური რეგიონი** (აზერ. Gəncə-Daşkəsən iqtisadi rayonu) — აზერბაიჯანის ერთ-ერთი ეკონომიკური რეგიონი. მოიცავს ქალაქებს განჯასა და ნაფთალანს, აგრეთვე დაშქესანს, გორანბოის, გოიგოლის, სამუხის ადმინისტრაციულ ოლქებს.

ფართობი - 5270 კმ².

2021 წლის 7 ივლისს აზერბაიჯანის პრეზიდენტმა ხელი მოაწერა ბრძანებულებას „აზერბაიჯანის რესპუბლიკაში ეკონომიკური რეგიონების ახალი დაყოფის შესახებ", რომლის მიხედვითაც რეგიონს დაერქვა განჯა-დაშქესანი, ხოლო აღსტაფა, ყაზახი, გადაბეი, თოუზისა და შამქორის ადმინისტრაციული რეგიონები გამოეყო ეკონომიკურ რეგიონს.

ეკონომიკა
---------

რეგიონის ძირითადი მიწისქვეშა რესურსებია ნავთობი, ბუნებრივი აირი, გოგირდის პირიტი, კობალტი, ბარიტი, რკინის მადანი, ალუნიტი, კირქვა, მარმარილო, თაბაშირი, ცეოლითი, ბენტონიტი, ცემენტის ნედლეული, დაშქესანის რკინის მადანი, ზიაილიკის ალუნიტი, ოქრო, სპილენძი, ხაშბულაგის ქვა - კირქვა.

ელექტროენერგიის ინდუსტრია წარმოდგენილია განჯასა და იენიკენდის ჰიდროელექტროსადგურებით. რეგიონში გამავალი მდინარე მტკვრის ნაწილს აქვს დიდი ჰიდროელექტრო პოტენციალი.

წარმოებისგან განვითარებულია მძიმე მრეწველობა, რომელიც წარმოდგენილია მექანიკური ინჟინერიით, ხელსაწყოების დამზადებით, საკომუნიკაციო აღჭურვილობის წარმოებით, ავტომობილებისა და სასოფლო-სამეურნეო ტექნიკის შეკეთებით. ეს მნიშვნელოვან როლს ასრულებს რეგიონის ეკონომიკაში.

რეგიონში სოფლის მეურნეობის ძირითადი სფეროა კარტოფილის მოყვანა, მარცვლეული კულტურები და მევენახეობა. განვითარდა აგრეთვე მებაღეობა, მეხილეობა, მებოსტნეობა და მეცხოველეობა.

კასპიის ზღვიდან მოპოვებული ნავთობისა და გაზის ტრანსპორტირება ხდება ბაქო-თბილისი-ჯეიჰანის, ბაქო-სუფსას, ბაქო-თბილისი-ერზრუმის მილსადენებით, რომლებიც გადის ამ ეკონომიკური რეგიონის ტერიტორიაზე. რეგიონის ტერიტორიაზე ასევე გადის აზერბაიჯანის საქართველოსთან და შავი ზღვის სანაპიროსთან დამაკავშირებელი მთავარი სარკინიგზო და საავტომობილო გზები.

ხელსაყრელი ბუნებრივი და კლიმატური პირობები შესაძლებელს ხდის აქ შეიქმნას საერთაშორისო მნიშვნელობის სამედიცინო და ჯანმრთელობის კომპლექსები. რაიონში, ზღვის დონიდან 1566 მ სიმაღლეზე, არის დასასვენებელი ადგილები გოიგოლი და აჯიქენდი და მსოფლიოში ცნობილი სამკურნალო კურორტი ნაფთალანი.

ტერიტორიას აქვს დიდი რაოდენობით ბიბლიოთეკები, მუზეუმები, თეატრები, საავადმყოფოები და სხვა სოციალური და კულტურული ობიექტები.

რესურსები ინტერნეტში
--------------------

* Экономическая карта
* Анализ и оценка хозяйственных комплексов экономических районов Азербайджана

სქოლიო
------

1. ↑  Azərbaycan Respublikasında iqtisadi rayonların yeni bölgüsü haqqında Azərbaycan Respublikası Prezidentinin Fərmanı
2. ↑  New economic regions of Azerbaijan – LIST
3. ↑  Президент утвердил новое деление экономических районов АР
**ჟუან მანუელ გონსალვეშ ლორენსუ** (პორტ. João Manuel Gonçalves Lourenço; დ. 5 მარტი 1954, ლობიტუ, პორტუგალიის დასავლეთი აფრიკა) — ანგოლელი პოლიტიკური და სახელმწიფო მოღვაწე, მპლა-ს ერთ-ერთი ხელმძღვანელი, ანგოლის სამოქალაქო ომის აქტიური მონაწილე. 1998-2003 წლებში მპლა-ს გენერალური მდივანი. 2014 წლიდან 2017 წლამდე ანგოლის თავდაცვის მინისტრი. 2016 წელს გამოაცხადეს ჟოზე ედუარდო სანტუშის მემკვიდრედ. ანგოლის პრეზიდენტად აირჩიეს 2017 წლის საპარლამენტო არჩევნების შემდეგ.

ბიოგრაფია
---------

დაიბადა მედიკოსისა და მკერავის ოჯახში. ჟუანის მამა მონაწილეობდა ანტიკოლონიურ ბრძოლაში და სამი წელი გაატარა პორტუგალიის ციხეში. 

ჟუან ლორენსუ სწავლობდა ლუანდის სამრეწველო ინსტიტუტში. პორტუგალიის 1974 წლის რევოლუციის შემდეგ, ანგოლის დეკოლონიზაციის დასაწყისში, შევიდა მარქსისტული პარტია მპლა-ს რიგებში. 

1978-1982 წლებში სასწავლებლად იმყოფებოდა საბჭოთა კავშირში, სადაც დაასრულა ლენინის სახელობის სამხედრო-პოლიტიკური აკადემია. 1982 წელს დაბრუნდა ანგოლაში და ბრძოლა დაიწყო ანტიკომუნისტური უნიტას წინააღმდეგ. 

1998-2003 წლებში ჟუან ლორენსუ მპლა-ს გენერალური მდივანია. 2002 წელს ამ თანამდებობაზე ყოფნის დროს გააკეთა განცხადება უნიტას ლიდერ ჟონას სავიმბის მკვლელობასთან კავშირის შესახებ. 

2003 წლიდან 2014 წლამდე იყო ანგოლის ეროვნული ასამბლეის ვიცე-სპიკერი. 2014 წელს კი დანიშნეს ანგოლის თავდაცვის მინისტრად. 2017 წელს აირჩიეს ქვეყნის პრეზიდენტად. 

აქვს გენერალ-პოლკოვნიკის სამხედრო წოდება.

პირადი ცხოვრება
---------------

ჟუან ლორენსუ დაოჯახებულია და ჰყავს 6 შვილი. პორტუგალიურის გარდა ფლობს რუსულ, ინგლისურ და ესპანურ ენებს.

რესურსები ინტერნეტში
--------------------

* ჟუან ლორენსუს ბიოგრაფია cidob.org-ზე

სქოლიო
------

1. ↑  Quem é João Lourenço? O perfil de um potencial Presidente de Angola
2. ↑  Чёрная воля Савимби. 15 лет назад погиб в бою вождь ангольской Юниты
3. ↑  Ministro da Defesa Nacional da República de Angola
4. ↑  «Преемник»: операция по-ангольски

|  |  |  |  |
| --- | --- | --- | --- |
| 

| ხ • გ • რ
ანგოლის პრეზიდენტები |
| --- |
|  |
| 
* აგოსტინიო ნეტო
* ჟოზე ედუარდო სანტუში
* ჟუან ლორენსუ
 |

 |
მშობლიური ქალაქი ან/და საგვარეულო სახლი (ჩინურად... ფინინი) — ჩინურ კულტურაში ოჯახის წარმოშობის ადგილი, შეიძლება იყოს ადგილი, სადაც ადამიანის წინაპარი დაიბადა.

განმარტება
----------

წარმოადგენს სუბიექტურ კონცეფციას, რომლის მიხედვითაც საგვარეულო სახლი შეიძლება იყოს ობიექტის ნებისმიერი წინაპრის სამშობლო. სუ შიმ საგვარეულო სახლი 5 თაობით შემოფარგლა, და განისაზღვრა, როგორც დიდი ბაბუის სახლი. უფრო ფართო მნიშვნელობით საგვარეულო სახლად შესაძლოა მიჩნეულ იქნეს პირველი ადგილი, სადაც გვარი დამკვიდრდა ან ოჯახთან დაკავშირებულ გამორჩეულ მოვლენას უკავშირდება. 

ჩვეულებრივ, ადამიანი თავის საგვარეულო სახლად იმ ტერიტორიას განსაზღვრავს, რომელიც მშობელს მიაჩნია მშობლიურ ქალაქად. პრაქტიკაში, საგვარეულო სახლები განისაზღვრება მშობლიურ ქალაქს განსაზღვრავს მამის ხაზით წინაპრების სამშობლოს მე-20 საუკუნის დასაწყისიდან, დაახლოებით იმ დროიდან, როდესაც ჩინეთის სამთავრობო ხელისუფლებამ ცალკეული პირებისგან ასეთივე ინფორმაციის შეგროვება დაიწყო.

უფრო მეტიც, საგვარეულო სახლად შესაძლებელია განსაზღვრულ იქნას ნებისმიერი სახის ტერიტორიული ერთეული, პროვინციიდან და ოლქიდან ქალაქამდე და სოფლამდე, ეს უკანასკნელი დამოკიდებულია კონკრეტული სუბიექტის ცოდნაზე, თავისი წარმომავლობის შესახებ.

ზეგავლენა
---------

ჩინელი ხალხის აქცენტები საგვარეულო სახლზე აგროკულტურული საზოგადოების ისტორიის მნიშვნელოვანი მემკვიდრეობაა. ჩინურ კულტურაში ადამიანის ოჯახური თუ რეგიონალური იდენტობა, მისი წარმომავლობა, დაბადების ადგილი ან საგვარეულო სახლო დიდ სოციალურ როლს ამაშობს პიროვნების იდენტობაში. მაგალითისთვის, უნივერსიტეტში სტუდენტები, რომლებიც ერთი და იმავე რეგიონიდან არიან ხშირად ხდებიან რეგიონული/მშობლიური ქალაქის საზოგადოების ან კლუბის წევრები. ბოლო წლებში ჩინეთში გააქტიურდა ფესვების ძიების მოძრაობა (尋根*xúngēn* ), რამაც გამოიწვია უფრო დიდი ინტერესი წინაპრების მშობლიური ქალაქების მიმართ, განსაკუთრებით მიგრანტ ჩინელ მოსახლეობაში.

წინაპრების ხაზი ჩინური ბიზნეს კულტურის მნიშვნელოვანი ნაწილია. მას ასევე შეიძლება ჰქონდეს გავლენა სხვა სფეროებში, როგორიცაა პოლიტიკა.

ჩინეთის სახალხო რესპუბლიკის მრავალ დოკუმენტში საგვარეულო სახლის მითითება სავამდებულოა. იგივე მოთხოვნა არსებობდა ჰონგ კონგში, 1997 წლამდე.

თაივანი
-------

ჩინეთის რესპუბლიკის მთავრობის მიერ თაივანში გაცემულ ეროვნულ პირადობის მოწმობებზე ადრე არსებობდა სექცია „სახლის მოქალაქეობა" (本籍). მოქალაქეებს, როგორც წესი, უნდა ჰქონოდათ მათი საგვარეულო სახლი (განსაზღვრული მამის ხაზით) ამ დოკუმენტებში, მიუხედავად იმისა, რომ მათ არასოდეს დაუდგამთ ფეხი საგვარეულო სახლში. ეს პრაქტიკა მთავრობამ 1990-იანი წლების შუა ხანებში გააუქმა თაივანის ლოკალიზაციის მოძრაობის ფონზე.

გარე ბმულები
------------

* 籍貫 (zik6 gun3 | ji2 guan4) : საგვარეულო მიწა; მშობლიური ადგილი - CantoDict

1. ↑  Alice Chik (May 7, 2010). „Nonghao, I am a Shanghai Noenoe: How do I Claim my Shanghaineseness", *Language and Culture: Reflective Narratives and the Emergence of Identity*.  Routledge.
**ივანე ჯაში** (დ. 23 აპრილი, 1901, ჭოგნარი, ახლანდ. სამტრედიის მუნიციპალიტეტი — გ. 10 მაისი, 1984) — ქართველი აგრონომი. სოფლის მეურნეობის მეცნიერებათა დოქტორი (1946), პროფესორი (1946), მეცნიერების დამსახურებული მოღვაწე (1962).

ბიოგრაფია
---------

ივანე ჯაში დაიბადა 1901 წლის 23 აპრილს, სოფელ ჭოგნარში. 1924 წელს დაამთავრა თბილისის სახელმწიფო უნივერსიტეტის აგრონომიული ფაკულტეტი.

1930–1935 წლებში იყო საქართველოს სასოფლო-სამეურნეო ინსტიტუტის დირექტორის მოადგილე სამეცნიერო და სასწავლო ნაწილში, 1941–1973 წლებში — პრორექტორი სამეცნიერო ნაწილში. 1931–1934 და 1941–1981 წლებში ეკონომიკისა და ორგანიზაციის კათედრის გამგე. ივანე ჯაშის მეთოდური მითითებები „სოციალისტურ სასოფლო-სამეურნეო საწარმოთა ორგანიზაცია" (1957, 1963) გამოყენებულია სსრკ უმაღლესი სასწავლებლების შესაბამისი საგნის მეთოდურ მითითებებში. მისი მონაწილეობით შედგენილი მუხრანის სასწავლო მეურნეობის საორგანიზაციო გეგმა სანიმუშოდ იქნა აღიარებული სსრკ უმაღლესი სასოფლო-სამეურნეო სასწავლებლებისათვის. თანაავტორი და რედაქტორია დამხმარე სახელმძღვანელოებისა: „მებაღეობისა და მევენახეობის ორგანიზაცია კოლმეურნეობებში", „მემინდვრეობის ორგანიზაცია", „მებოსტნეობის ორგანიზაცია კოლმეურნეობებში" 1953, „სუბტროპიკული მეურნეობის ორგანიზაცია" (1951) და სხვა.

დაჯილდოებულია ლენინის ორდენით, 2 შრომის წითელი დროშისა და „საპატიო ნიშნის" ორდენებით, მიღებული აქვს ნ. ი. ვავილოვის ოქროს მედალი.

ლიტერატურა
----------

* *გურგენიძე დ.*, ქართული საბჭოთა ენციკლოპედია, ტ. 11, თბ. 1987. — გვ. 547–548.

რესურსები ინტერნეტში
--------------------

* ივანე ჯაში — საქართველოს ბიოგრაფიული ლექსიკონი
**ლეონიდ კოლოტილო** (რუს. Колотило, Леонид Григорьевич; დ. 16 დეკემბერი, 1958, ლენინგრადი) — რუსი გეოგრაფი და ისტორიკოსი. ბაიკალის ტბის მკვლევარი. 1984 წლიდან რუსეთის გეოგრაფიული საზოგადოების ნამდვილი წევრი. გეოგრაფიულ მეცნიერებათა კანდიდატი (1999). მე-3 რანგის კაპიტანი (1989), რუსეთის გეოგრაფიული საზოგადოების მეცნიერთა კავშირის წევრი (2005). სანქტ-პეტერბურგის სახელმწიფო უნივერსიტეტის დოქტორანტი (2001). ავტორია 100-მდე სამეცნიერო ნაშრომისა. 1981 წელს დაამთავრა სანქტ-პეტერბურგის სამხედრო-საზღვაო ინსტიტუტი. ჩრდილოეთ ყინულოვანი, წყნარი, ატლანტისა და ინდოეთის ოკეანეებში ჩატარებული რამდენიმე ექსპედიციის მონაწილე. შეასრულა ფსკერის რელიეფის აგეგმვა, გამოსცადა ჰიდროფიზიკური აპარატურა. ბაიკალზე ჩატარებული ჰიდროგრაფიული ექსპედიციების მონაწილე 4 სეზონის განმავლობაში. 1983 წელს აღმოაჩინა ბაიკალის ახალი მაქსიმალური სიღრმე — 1642 მ, რომელიც რუკაზე 1992 წელს დაიტანეს. 1984 წელს ბაიკალზე აღმოაჩინა ახალი თავთხელი.

რესურსები ინტერნეტში
--------------------

* ლეონიდ კოლოტილო (რუსული)
* ლეონიდ კოლოტილო დაარქივებული 2016-03-05 საიტზე Wayback Machine.  (რუსული)
* ბაიკალის ახალი ბათიმეტრიული რუკა (რუსული)
* ლეონიდ კოლოტილო – რუსეთის გეოგრაფიული საზოგადოება (რუსული)
სილის კანიონი
**სილის კანიონი** (გალისიური:Canón do Sil) — სილის მდინარის ხეობა გალისიაში, ესპანეთი. ხეობა წარმოადგენს გალისიის ერთ ერთ ღირსშესანიშნაობას.

კანიონის კედლები წყლის დონიდან დაახლოებით 500 მეტრზეა აღმართული. კანიონში კლიმატი შემოგარენისგან განსხვავებულია და მიახლოებულია ხმელთაშუა ზღვის ჰავასთან, რაც იქ ზეთისხილი მოყვანის საშუალებას იძლევა. მდინარის ნაპირებზე ვენახის გასაშენებლად ისტორიულად აკეთებდნენ ტერასებს, სადაც ღვინის წარმოება რომაული პერიოდიდან ხდება. ამ არეას ეწოდება რიბეირა საკრას ღვინის რეგიონი და მთელი გალისიის მასშტაბით მხოლოდ აქ იწარმოება უფრო მეტი წითელი ღვინო ვიდრე თეთრი.

რეგიონი როგორც საზოგადოებრივი მნიშვნელობის მქონე გაერთიანებულია ევროპის კავშირის დაცული ლანდშაფტის ქსელ Natura 2000-ში.

სქოლიო
------

1. 1 2  Canon de Rio Sil დაარქივებული 2018-06-18 საიტზე Wayback Machine.  Rough guides
2. ↑  El Cañon del Sil დაარქივებული 2015-08-16 საიტზე Wayback Machine.  Parada de Sil
3. ↑  El Cañon del Sil დაარქივებული 2015-02-01 საიტზე Wayback Machine.  Natura 2000
**იშკელის ტბა** (არაბ. بحيرة اشكل‎) — ტბა ჩრდილოეთ ტუნისში, ხმელთაშუა ზღვის სანაპიროს სიახლოვეს. ტბა და იშკელის ეროვნული პარკის ვეთლენდები მნიშვნელოვანი გაჩერებაა ყოველწლიურად ასეულ ათასობით გადამფრენი ფრინველისთვის. მათ შორის არიან იხვები, ბატები, ყანჩები და ვარდისფერი ფლამინგოები. 1980 წელს პარკი იუნესკოს მსოფლიო მემკვიდრეობის ძეგლთა სიაში შევიდა, მაგრამ 1996 - 2006 წლებში ის შედიოდა საფრთხის ქვეშ მყოფ ძელგთა სიაში, რადგან ტბის მასაზრდოებელ მთავარ მდინარეზე დამბის აშენებამ მნიშვნელოვნად შეცვალა ტბისა და ვეთლენდების ეკოლოგიური ბალანსი. 

იმის გამო, რომ დამბამ შეამცირა ტბაში მტკნარი წყლის ჩადინების რაოდენობა, მტკნარი წყლის არაერთი მცენარე სიმლაშის მოყვარულმა ჩაანაცვლა. ამ ცვლილებამ მნიშვნელოვნად უარყოფითად იმოქმედა გადამფრენ ფრინველებზე, რომლებიც ამ მცენარეებს საკვებად იყენებდნენ. 

იუნესკოს ოფიციალური ვებ-გვერდის თანახმად, ტუნისის მთავრობამ გააუქმა მტკნარი წყლის შემაკავებელი ზოგიერთი ჯებირი, შესაბამისად იკლო მარილიანობამ, რის შემდეგაც 2006 წელს, იუნესკომ ობიექტი საფრთხის ქვეშ მყოფ ძეგლთა სიიდან ამოიღო.

იხილეთ აგრეთვე
--------------

* მსოფლიო მემკვიდრეობის ძეგლების სია არაბულ ქვეყნებში
* მსოფლიო მემკვიდრეობის ძეგლების სია აფრიკაში

რესურსები ინტერნეტში
--------------------

* UNESCO website
* WCMC datasheet დაარქივებული 1997-07-10 საიტზე Archive.isCategory:Webarchive template archiveis links
* ACST Photos: Exploring Lak Ichkeul

|  |  |  |  |  |
| --- | --- | --- | --- | --- |
| 

| ხ • გ • რ
 მსოფლიო მემკვიდრეობის ძეგლები ტუნისში ტუნისის დროშა |
| --- |
|  |
| 
ელ-ჯემის ამფითეატრი  • დუგა  • იშკელის ეროვნული პარკი  • კაირუანი  • სუსის მედინა  • ტუნისი  • ქალაქი კერკუანე და მისი ნეკროპოლისი  • კართაგენი |  |

 |

|  |  |  |  |
| --- | --- | --- | --- |
| 

| ხ • გ • რ
ტუნისის ეროვნული პარკები |
| --- |
|  |
| 
* ბუ-ჰედმა
* ბუკორნინი
* შამბი
* ელ-ფიჯი
* იშქელის ტბა
* ჯებილი
* სიდი-თოი
 |

 |
**სოიუზ TMA-15** — მართვადი კოსმოსური გაფრენა საერთაშორისო კოსმოსურ სადგურზე. ის ნაწილია პროგრამა სოუზისა, რომელსაც ექსპედიცია 20-ის 3 წევრი გადაყავს საერთაშორისო კოსმოსურ სადგურზე. *TMA-15* არის სახელი კოსმოსურ ხომალდ „სოუზის" 102-ე მართვადი გაფრენისა, მოყოლებული სოუიზ 1-დან (1967). სოიუზის კოსმოსური ხომალდი ექსპედიცია 20-ისა და ექსპედიცია 21-ის განმავლობაში, დარჩება საერთაშორისო სადგურზე, როგორც სათადარიგო გასვლის ხომალდი, რომლის ქონა სადგურზე (მინიმუმ ერთის მაინც) აუცილებელია. პროგრამა აღსანიშნავია იმით, რომ დაიწყო ექვსკაციანი ეკიპაჟის ოპერაციები *სკს*-ზე.

გაშვებულ იქნა წარმატებით მზიდი რაკეტა სოუიზ-ფგ-თი გაგარინის სტარტიდან, ბაიკონურის კოსმოდრომი ყაზახეთი, 2009 წლის 27 მაისს, 10:34 სთ-ზე UTC. სკს-ს მიუერთდა იმავე წლის 29 მაისს, 12:34 სთ-ზე UTC.

სოიუზ TMA-15 გადააქვთ გაფრენის ადგილზე, 25 მაისი.
რომან რომანენკო არის მესამე მეორე თაობის კოსმონავტი. მან აირჩია რადიოგამოძახების სიტყვა ტაიმირი (რუს. Таймыр), რადგან ეს სიტყვა იყო მამისის პირველი გაფრენისას, სოიუზ 26-ზე; თუმცა, რადიონიშნად გამოყენებულ იქნა სიტყვა *პარუსი* (რუს. Парус - აფრა). რობერტ თერსკი გახდა პირველი კანადელი რომელმაც სოიუზით იფრინა; აქამდე ყველა კანადელი კოსმონავტი ფრინავდა კოსმოსრუი შატლით. ფრენკ დე ვინი გახდა პირველი დასავლეთ ევროპელი, რომელიც მეთაურობს სკს-ს.

ეკიპაჟი
-------

#### გაშვებული ეკიპაჟი სკს-ზე *ექსპედიცია 20*

* რომან რომანენკო (1) – მეთაური – რუსეთის დროშა RSA
* ფრენკ დე ვინი (2) – ფრენის ინჟინერი 1 – ეკს – დროშა: ბელგიაბელგია
* რობერტ თერსკი (2) – ფრენის ინჟინერი 2 – კანადის დროშა კკს

ციფრები ფრჩხილებში უჩვენებს თითოეული კოსმონავტის მანამდე შესრულებულ ფრენებს, პლუს მიმდინარე გაფრენა.

### სათადარიგო ეკიპაჟი

* დიმიტრი კონდრატიევი – რუსეთის დროშა რკს (რომანენკოს დუბლორი)
* ანდრე კუიპერსი – ეკს დროშა: ნიდერლანდებინიდერლანდები (დე ვინის დუბლორი)
* კრის ჰედფილდი – კანადის დროშა კკს (თერსკის დუბლორი)
* მაქსიმილიან ჰილი - ეკს დროშა: ნიდერლანდებინიდერლანდები (დე ვინის დუბლორი)

სქოლიო
------

1. 1 2  NASA TV coverage of the launch of Soyuz TMA-15, 2009-05-27
2. ↑  NASA.  (Feb. 11, 2008) NASA Assigns Crews for STS-127 and Expedition 19 Missions. NASA. ციტირების თარიღი: February 11 2008.
3. ↑  ESA.  (2008)Frank De Winne prepares for new mission. ESA.  დაარქივებულია ორიგინალიდან — 2009-06-03. ციტირების თარიღი: November 3 2008.

რესურსები ინტერნეტში
--------------------

* მოზარდმა დახატა მისია „სოიუზის" ემბლემა[*მკვდარი ბმული*] (რუსული)
Canon EOS 400 D
**Canon EOS 400 D** (ცნობილი, როგორც Canon EOS Digital Rebel XTi აშშ-ში და Canon EOS Kiss X - იაპონიაში) — Canon-ის EOS სერიის ციფრული სარკული ფოტოაპარატი განკუთვნილია არაპროფესიონალი ფოტოგრაფებისთვის და მოყვარულთათვის. მისი წინა მოდელი იყო EOS 350D, ხოლო მომდევნო არის EOS 450.

Canon EOS 400 D წარმოებაში გაეშვა 2006 წლის 24 აგვისტოს. იგი წარმოადგენს ერთობიექტივიან ციფრულ სარკულ (SLR) კამერას, 10,1 მპ გაფართოების მგძნობიარე (CMOS) მატრიცით.

ტექნიკური მონაცემები
--------------------

* სენსორი: 10,1 მპ 22,2×14,8 მმ
* სურათის მაქსიმალური ზომა : 3888 × 2592
* პროცესორი: DIGIC II
* სერიული გადაღება: 3 კადრი/წამში - 27 კარდი სერიაში JPEG ფორმატში და 10 კადრი RAW ფორმატში
* ეკრანის ზომა : 2,5" - 230,000 pix
* მგძნობიარობა : ISO 100-1600 (16-3200 CHDK გამოყენების შემთხვევაში)
* 9-წერტილიანი ავტოფოკუსი (ისეთივე როგორიც EOS 30D)
* USB 2.0
* წონა ობიექტივის გარეშე : 510გრ

რესურსები ინტერნეტში
--------------------

ვიკისაწყობში არის გვერდი თემაზე:
***Canon EOS 400 D***

* Canon EOS სისტემის გვერდი დაარქივებული 2005-10-01 საიტზე Wayback Machine.
**მანანა გორდეზიანი** (დ. 15 ოქტომბერი, 1940, ბაქო) — ქართველი ექიმი, ინჟინერი.

1962 წელს დაამთავრა საქართველოს პოლიტექნიკური ინსტიტუტის სამშენებლო ფაკულტეტი.

1962-1967 წლებში იყო სასოფლო-სამეურნეო შენობებისა და ნაგებობების საკავშირო ს/კ ინსტიტუტის ასპირანტურა, მაცნიერ-თანამშრომელი. 1967-1976 წლებში მუშაობდა საქართველოს სოფლის მეურნეობის სამინისტროს №1 სამშენებლო-სარემონტო ტრესტის მთავარი ინჟინრის მოადგილედ, ტრესტ „ორგტექსოფლმშენის" მმართველად. 1976-1999 წლებში იყო ამავე სამინისტროს ტრესტ „საქაგროტექსოფლმშენის" მთავარი ინჟინერი, მმართველი. უშუალოდ ხელმძრვანელობდა სამინისტროს ობიექტების მშენებლობის საორგანიზაციო და სამშენებლო პროექტების განხორციელებას, სასოფლო მშენებლობაში პროგრესული ტექნოლოგიების დანერგვას, შრომის მეცნიერულ ორგანიზაციას, მშენებლობის ეკონომიკურ ანალიზს და სხვა. მიღებული აქვს საქართველოს მინისტრთა საბჭოს პრემია.

ლიტერატურა
----------

* საქართველოს არქიტექტორთა და მშენებელთა ენციკლოპედია, თბ. 2017 გვ. 161-162.
* წიგნი ღირსებისა: ტ. 4/ შემდგ.: თამაზ ყიფიანი, თენგიზ გაჩეჩილაძე, გურამ სიმონიშვილი, თბ. 2002 გვ. 294

რესურსები ინტერნეტში
--------------------

* მანანა გორდეზიანი — საქართველოს ბიოგრაფიული ლექსიკონი
**БРДМ-2** — БРДМ-1-ის შემდეგი მოდელი. იწარმოებოდა 1965-89 წლებში.

BRDM-2

### კონსტრუქცია

წინა ნაწილში მოთავსებული იყო მართვის განყოფილება, ხოლო უკან კი შიგაწვის ძრავი. ასეთი განლაგება უფრო სწრაფად ცურვის შესაძლებლობას იძლეოდა, ვიდრე ეს БРДМ-1-ის მეშვეობით იყო შესაძლებელი, ასევე გაფართოვდა მძღოლის სამუშაო ადგილი. მანქანა იყო ჰერმეტიკულად დახურული, ზემოდან კი დამაგრებული იყო სხვადასხვა აგრეგატები და მექანიზმები.

### შეიარაღება

БРДМ-2-ს დაყენებული ჰქონდა ВПУ-1 შეწყვილებული 7,62-მმ ტყვიამფრქვევი ПКТ, რომელიც დამონტაჟებული იყო მის კოშკურაზე, ტყვიამფრქვევს ჰქონდა ტელესკოპური ხელსაწყო ПП61А, მართვადი სამიზნე, სროლის ჰორიზონტალური კუთხე 180 გრადუსი, ხოლო ვერტიკალური – 5-დან 30-მდე. ღამის პირობებში უყენებდნენ ღამის ხედვის ხელსაწყოს ТБНО-2Г, ცალკე მეთაურს სათვალთვალო ხელსაწყო ТКП-2-ის ნაცვლად ეყენა ТКН-1. რადიოკავშირს უზრუნველყოფდა П123, სავალი ნაწილი კი არ განსხვავდებოდა БРДМ-1-ისგან.

### მოდიფიკაციები

საბრძოლო მანქანა ПТРК9К14М - "მალიუტკა ემ"

9П124 - "ფალანგა"

9П133-ПТРК - "მალიუტკა პე"

9П137 ПТРК 2К8 - "ფალანგა პე"

9П148- ПТРК 9К111 - "ფაგოტი" ან 9К112 "კონკურსი"

პოლონეთის მიერ მოდერნიზებული БРДМ2
БРДМ-2ПХ - ქიმიური დაზვერვის მანქანა აღჭურვილი იყო ქიმიური და რადიაციული დაზვერვის მოწყობილობა ВПХП-ით, ავტომატური გაზის ანალიზატორი ГЦА12-ით, რადიომეტრით - 9П5А და რენდგენომეტრით - ГП3Б. ქარის მოძრაობის გამოსათვლელად ჰქონდა 6 საკვამლე ყუმბარა РГД-2 და 40-მმ ქიმიური საყვირი ЦХТ.

БРДМ-2У - მართვის ცენტრი

9К31 СТРЕЛА 1 - მისი ანალოგის "СТРЕЛА 1"-ის თვითმავალი ვერსია, რომელიც БРДМ2-ზეა დამონტაჟებული.

### ტექნიკურ-ტაქტიკური მახასიათებლები

* ეკიპაჟი 4 ადამიანი

* წონა 7 ტონა

* შეიარაღება КПВТ და ПКТ

* ძრავი ГАЗ-41-ის

* მაქსიმალური სიჩქარე 95 კმ/სთ ხმელეთზე, 10 კმ/სთ წყალში

* 140 ცხენის ძალა

### სურათები

* სსსტც დელტას მიერ მოდერნიზებული სსსტც დელტას მიერ მოდერნიზებული

რესურსები ინტერნეტში
--------------------

ვიკისაწყობში არის გვერდი თემაზე:
***БРДМ-2***

* 
*
**ნიტროზილის ქლორიდი** — ყვითელი აირი. ის სამეფო წყლის ძირითადი შემადგენელი ნაწილია. გამოიყენება როგორც ძლიერი დამჟანგავი და კატალიზატორი. წყალთან შედის რეაქციაში. იხსნება მბოლავ გოგირდმჟავაში.

მიღება
------

მიიღება აზოტის დიოქსიდის რეაქციით ქლორთან.

NO2 + Cl2 → 2NOCl
ნიტროზილის ქლორიდი ასევე წარმოიქმნება ქლორის ზემოქმედებისას ნატრიუმის ნიტრატზე; ან ნიტროგოგირდმჟავისა და მარილმჟავის ურთიერთქმედებით:

NaNO3 + Cl2 → NOCl + NaClO2
ONHSO4 + HCl → NOCl + H2SO4

  

ნიტროზილის პროდუქტი ასევე წარმოადგენს ნარჩენ პროდუქტს კალიუმის ნიტრატის წარმოებისას კალიუმის ქლორიდისა და აზოტმჟავის ურთიერთქმედებით:
ზემოხსენებული რეაქციის მიმდინარეობისას ნიტროზილის ქლორიდი უნდა გამოიყოს აზოტმჟავიდან. წინააღმდეგ შემთხვევაში წმინდა ზედმეტობით არსებული აზოტმჟავის გარემოში ის იშლება აზოტის დიოქსიდად და ქლორად:

3KCl + 4HNO3 → 3KNO3 + Cl2 + NOCl + 2H2O (ტემპერატურა იზრდება)
2NOCl + HNO3 → 6NO2 + Cl2 + 2H2O
ამასთან ერთად, ნიტროზილის ქლორიდის სინთეზი შესაძლებელია მისი შემადგენელი ელემენტების, აზოტის, ჟანგბადის და ქლორის გაცხელებით 400°Cმდე

N2 + O2 + Cl2 → 2NOCl
მაიკლ ფარადეიმ მიიღო ნიტროზილის ქლორიდი პალადიუმის მარილმჟავისა და აზოტმჟავის ხსნარში გახსნით :

Pd + HNO3 + 3HCl → PdCl2 + NOCl + 2H2O

რეაქციები
---------

ნიტროზილის ქლორიდი უერთდება ბევრ გაუჯერებელ ორგანულ ნაერთს და მათში ოლეფენის ორმაგ ბმას ამატებს:

HC=CH— + Cl—N=O → -ClCH-CHNO
ნახშირბადის ტეტრაქლორიდში გახსნილი ნიტროზილის ქლორიდი უერთდება ვერცხლის თიოციანატს და წარმოქმნის ვერცხლის ქლორიდს და ნიტროზილის თიოციანატს:

NOCl + AgSCN → AgCl + ONSCN

რესურსები ინტერნეტში
--------------------

*

სქოლიო
------

1. ↑  „Faraday, M. Trans. Roy. Soc. (London), Vol. 136, pp. 48, 1846". დამოწმება journal საჭიროებს `|journal=`-ს (დახმარება)
ვაკაპი
**ვაკაპი**, აგრეთვე ცნობილი როგორც **ატარი-ვაგა** სასაზღვრო ცერემონია — ყოველდღიური სამხედრო ტრადიცია, რომელსაც ინდოეთის (სასაზღვრო უსაფრთხოების ძალები, BSF) და პაკისტანის (პაკისტანის რეინჯერები) უსაფრთხოების ძალები ერთობლივად ახორციელებენ 1959 წლიდან.  გამოსვლა ხასიათდება ცეკვის მსგავსი დახვეწილი და სწრაფი მანევრებით და ფეხების მაქსიმალურად მაღლა აწევის ტექნიკით. ეს არის ორი ქვეყნის დაპირსპირების, მეტოქეობის, ასევე ერებს შორის ძმობისა და თანამშრომლობის სიმბოლო.

მსგავსი აღლუმები ეწყობა მაჰავირ/სადკის საზღვარზე ფაზილკას მახლობლად და ჰუსაინივალას/განდა სინგ ვალას საზღვარზე, ფიროზპურის მახლობლად.

ეს ცერემონია ტარდება ყოველ საღამოს მზის ჩასვლამდე ვაგა-ატარის საზღვარზე, რომელიც, როგორც „Grand Trunk Road"-ის ნაწილი იყო ერთადერთი საგზაო დამაკავშირებელი ამ ორ ქვეყანას შორის 1999 წელს ქაშმირში „Aman Setu"-ს გახსნამდე. ცერემონია იწყება ორივე მხრიდან ჯარისკაცების აღლუმით და სრულდება ორი ერის დროშების შესანიშნავად, კოორდინირებული დაშვებით.

სქოლიო
------

1. ↑   Khaleeli, Homa (1 November 2010). "Goodbye to the ceremony of silly walks between India and Pakistan". The Guardian. Retrieved 14 November 2011
2. ↑  Frank Jacobs.  (3 July 2012) Peacocks at Sunset. *Opinionator: Borderlines*. The New York Times. ციტირების თარიღი: 15 July 2012
**ლილი ჯეინ კოლინზი** (ინგლ. Lily Collins; დ. 18 მარტი, 1989) — ინგლისელ-ამერიკელი მსახიობი, მოდელი და მწერალი.

ადრინდელი ცხოვრება
------------------

ინგლისელი მუსიკოსის, ფილ კოლინზის და ამერიკელის, ჯილ ტაველმანის ქალიშვილი. დაიბადა სურეიში. როდესაც, 1996 წელს, ლილის მშობლები განქორწინდნენ, კოლინზი დედასთან ერთად ლოს-ანჯელესში გადავიდა საცხოვრებლად. მან დაამთავრა „ჰარვარდ-ვესტლეიკის სკოლა", ხოლო სწავლა „სამხრეთ კალიფორნიის უნივერსიტეტში" განაგრძო, სადაც იგი ჟურნალისტიკის ფაკულტეტზე სწავლობდა. ლილის, მამის პირველი ქორწინებიდან, ორი ნახევარ და-ძმა ჰყავს, ბრიტანელ-ინგლისელი მუსიკოსი, საიმონ კოლინზი და კანადელ-ინგლისელი მსახიობი და პროდიუსერი ჯოელი კოლინზი, მამის მესამე ქორწინებიდან ჰყავს ორი უმცროსი ნახევარძმა. მოზარდობის პერიოდში მას ჰქონდა წონის პრობლემები, რაც შემდგომ თავის წიგნში ასახა.

კარიერა
-------

იგი ესპანეთის ჟურნალმა, Glamour-მა წლის საერთაშორისო მოდელად დაასახელა მას შემდეგ, რაც 2007 წელს ლილიმ Chanel-ის ტანისამოსი მოირგო, Hotel de Crillon-ში. 

2009 წელს იგი გამოჩნდა დრამა სერიალის „90210"-ის ორ ეპიზოდში. ამავე წელს გადაღებული იქნა ბიოგრაფიულ ფილმში, სახელად „უხილავი მხარე", სადაც მან ქოლინს ტუჰის როლი შეასრულა. 2011 წელს მან მღვდლის ქალიშვილის ლუსის როლი მოირგო, ფილმ „მღვდელში". MTV Networks' NextMovie.com-მა 2011 წელს, დაასახელა იმ მსახიობებს შორის, რომელსაც 2011 წელს უნდა უყურო. 2011 წელს ასევე გადაღებული იქნა ფილმ „დევნაში", სადაც მან მონაწილეობა ტეილორ ლოტნერთან ერთად მიიღო. მან ფანტაზიური ჟანრის ფილმში, „ფიფქიაში" სნოუ ვაითის როლი შეასრულა. ბრიტანელი რობი ქოლინი, გაზეთ The Daily Telegraph-ში ქოლინსის შესახებ წერს: „მას აქვს სენსაციური, თითქმის სრულყოფილი სახე კინოსთვის." ქოლინზმა თავისი სასიმღერო კარიერის დებიუტი, ფილმში შექმნა, როდესაც „I Believe (in Love)"-ის ქავერი შეასრულა. ფილმ „სიკვდილის იარაღი:ძვლების ქალაქი"-ში, კლერი ფრეის როლის შესრულებით, მან ფართო აღიარება მოიპოვა და ნომინირდა Teen Choice Award-სა და MTV Movie Award-ზე. 

იგი ასევე ცნობილია, თავისი შესრულებული როლებით, ისეთ ფილმებში, როგორიცაა: „სიყვარულში გაჭედილი" (2012), „ინგლისურის მასწავლებელი" (2013), „სიყვარულით როზი" (2014). 2016 წელს მან New Hollywood Film Award-ი მოიგო, და ნომინირდა ოქროს გლობუსის ნომინაციაზე

2019 წელს იგი დრამატულ ფილმში „საოცრად ავი, შოკისმომგვრელად ბოროტი და საზარელი" ზაკ ეფრონთან ერთად იქნა გადაღებული, მან ელიზაბეტ კენდალის როლი შეასრულა.

პირადი ცხოვრება
---------------

ქოლინსმა 2013 წელს განაცხადა რომ მას არ მოსწონს პირადი ურთიერთობების მედიაში გაშუქება, რადგან მისი მშობლების განქორწინების ერთ-ერთი მიზეზი მედია გახდა.

სქოლიო
------

1. ↑  Willis, Jackie. 10 Things You Didn't Know About Lilly Collins. Lily Collins. ციტირების თარიღი: 26 February 2019
2. ↑  Lansden, Pamela.  (10 April 1989) Take One. *People*.  დაარქივებულია ორიგინალიდან — 24 სექტემბერი 2015. ციტირების თარიღი: 29 November 2009.
3. ↑  *People*
4. ↑  Sneider, Jeff.  (15 April 2010) Lily Collins Joins Taylor Lautner in 'Abduction'. TheWrap.
5. ↑  Collin, Robbie.  (30 March 2012) Mirror, Mirror – review. *The Daily Telegraph*. ციტირების თარიღი: 30 March 2012.
6. ↑  Lily Collins in awe of Depp. *The Belfast Telegraph* (6 August 2013). ციტირების თარიღი: 15 August 2015.
მსოფლიო დროის ზონები
**სასაათო სარტყელი**, *სასაათო ზოლი* — თითოეული იმ 24 ზოლიდან , რომლებადაც დაყოფილია დედამიწის ზედაპირი ზოლური დროის აღრიცხვის სისტემაში.

დედამიწის ზედაპირი პირობითად დაყოფილია 24 სასაათო სარტყლად იმისათვის, რომ დედამიწის განედის ყოველი გრადუსისათვის (და ყოველი მინუტისათვის) არ შემოეღოთ ადგილობრივი დრო. ერთი სარტყელიდან მეორეში გადასვლისას იცვლება საათები, მაგრამ უცვლელი რჩება წუთები და წამები.

არსებობს ცალკეული რაიონები, სადაც ადგილობრივი დრო განსხვავდება მსოფლიო დროსაგან არა მხოლოდ საათების მთელი რიცხვით (1 საათი, 2 საათი და ა.შ.), არამედ წუთებითაც - 30 წუთი, 40 წუთი, 45 წუთი. თეორიულად ყველა სასაათო ზონა შემოსაზღვრული უნდა იყოს წრფეებით, რომლებიც გადის ზონის ცენტრალური მერიდიანიდან მარჯვნივ და მარცხნივ 7,5 გრადუსზე. მაგრამ, პრაქტიკაში ისინი კორექტირებულია ადმინისტრაციული თუ ბუნებრივი საზღვრების მიხედვით.

ჩრდილოეთ და სამხრეთ პოლუსებზე მერიდიანები ერთ წერტილში იყრის თავს, ამიტომ აქ სასაათო ზონის ცნება აზრს კარგავს. ტრადიციის თანახმად, პოლუსების დრო შეთანადებულია მსოფლიო დროსთან.

ლიტერატურა
----------

* Biswas, Soutik (February 12, 2019). „How India's single time zone is hurting its people". BBC News. ციტირების თარიღი: February 12, 2019.
* Maulik Jagnani, economist at Cornell University.  (January 15, 2019) PoorSleep: Sunset Time and Human Capital Production (Job Market Paper). ციტირების თარიღი: February 12, 2019
* Time Bandits: The countries rebelling against GMT (Video). BBC News (August 14, 2015). ციტირების თარიღი: February 12, 2019
* „How time zones confused the world". *BBC News*. August 7, 2015. ციტირების თარიღი: February 12, 2019.
* Lane, Megan (May 10, 2011). „How does a country change its time zone?". BBC News. ციტირების თარიღი: February 12, 2019.
* A brief history of time zones (Video). BBC News (March 24, 2011). ციტირების თარიღი: February 12, 2019

სქოლიო
------

1. ↑   ქართული საბჭოთა ენციკლოპედია, ტ. 9, თბ. 1985. — გვ. 112.
**ორუჩუბან ებიჩუ** (იაპონ. おるちゅばんエビちゅ Oruchuban Ebichu — ებიჩუ სახლზე ზრუნავს) — იაპონური კომპანია გეინიქსი (Gainax)-ის მიერ 1990 წელს გამოშვებული მანგა და ანიმაციური სერიალი. ავტორი რიზა იტო.

სიუჟეტი
-------

ანიმაციურ სერიალში სიუჟეტი ვითარდება ზაზუნას სახელად ებიჩუსა და მისი მეპატრონე გოგოს გარშემო. ებიჩუს მთავარი „საზრუნავი" — მის პატრონის ბედნიერებაზე ზრუნვაა, მაგრამ მისი არაერთი მცდელობა სულ პრობლემებით თავდება.

პერსონაჟები
-----------

**ებიჩუ** — ზაზუნა, რომელიც სახლს უვლის და ზრუნავს მისი მეპატრონის პირად ცხოვრებაზე. უყვარს ყველი (კამამბერი), ნაყინი და კარგად თამაშობს მაჯონგს.

**ებიჩუს პატრონი** — ახალგაზრდა 25 წლის იაპონელი ოფის-ლედი. მარტოხელაა და მეორე ნახევრის მოძებნის იმედია ქავს გადაწურული. მას ჰყავს მეგობარი-მამაკაცი კაისენატი, რომელსაც ხვდება ხოლმე.

**კაისენატი** — ებიჩუს პატრონის მეგობარი მამაკაცი. უყვარს აზარტული თამაშები, განსაკუთრებით პატინკო. საშინლად ვერ იტანს ებიჩუს.

**მა-ა** — კაისენატის მეგობარი, შეყვარებულია ებიჩუზე.

რესურსები ინტერნეტში
--------------------

* ორუჩუბან ებიჩუ, მანგა (ინგლისური)
* მანგა, სატელევიზიო (ინგლისური)
* გეინიქსი ებიჩუ დაარქივებული 2005-04-04 საიტზე Wayback Machine.  (იაპონური)
* ფუტბაშა ებიჩუ დაარქივებული 2005-04-06 საიტზე Wayback Machine.  (იაპონური)
* Ebichu, Risa Ito (ესპანური)

სქოლიო
------

1. ↑  Risa ITOU anime news & network.com